Action Society

Action Society is ’n Suid-Afrikaanse burgerregte-organisasie wat in 2019 gestig is. Die organisasie fokus op hervorming van die strafregstelsel, gemeenskapsveiligheid en ondersteuning aan slagoffers van geweldsmisdaad, met ’n besondere fokus op geslagsgebaseerde geweld (GGG).  

 Agtergrond en missie 
Action Society beskryf sy missie as om binne die gemeenskap te werk vir ’n hervormde geregstelsel en om die regering tot verantwoording te roep vir die beskerming van burgers, veral vroue en kinders. Die organisasie het openbare-belang (PBO) status.  

 Aktiwiteite 
 Action Society bied ’n “Action Centre” wat slagoffers en families van misdaad bystaan en hofverskynings volg.  
 Die organisasie publiseer gereeld hofverslae oor vertragings in sake en voer veldtogte vir beter gemeenskapsveiligheid.  
 In Junie 2025 het Action Society geëis dat volwaardige polisiebevoegdhede aan bekwame munisipaliteite gedelegeer word.  
 Op Vrouedag 2025 het die organisasie gevra dat geweld teen vroue as ’n nasionale ramp verklaar word.  
 Action Society het ook in 2024 ‘n beroep gedoen op die onafhanklike ondersoekowerhede rakende die sogenaamde “#BlueLightMafia” saak, waarin offisiere van die VIP-beskermingsdivisie aangekla is van intimidasie en mishandeling van burgers.

 Wetgewende voorleggings 
Die organisasie het voorleggings gemaak oor die drie Geslagsgebaseerde-Geweld-Wysigingswetsontwerpe, asook die National Council on Gender-Based Violence and Femicide Bill.   

 Publieke aandag 
Action Society het groot media-aandag gekry in Julie 2022 ná ’n konfrontasie tussen die destydse minister van polisie, Bheki Cele, en Ian Cameron tydens ’n gemeenskapsvergadering in Gugulethu. Die voorval het ’n nasionale debat oor polisieverantwoording ontlok.  

 Leierskap 
Ian Cameron het in Maart 2024 Action Society verlaat en by die Demokratiese Alliansie aangesluit. Hy is later tot die parlement verkies en in Julie 2024 as voorsitter van die Portefeuljekomitee oor Polisie aangewys.  

 Verwysings 

Kategorie:Suid-Afrikaanse organisasies